b'\n_START_ARTICLE_\nAvatar (ra\xc4\x8dunalni\xc5\xa1tvo)\n_START_PARAGRAPH_\nAvatar (angle\xc5\xa1ko Avatar) je uporabnikova ra\xc4\x8dunalni\xc5\xa1ka reprezentacija, lahko je v obliki tridimenzionalnega modela (lutka), ki se uporablja za ra\xc4\x8dunalni\xc5\xa1ke igre, ali dvodimenzionalne ikone (slike), ki se porablja na internetnih forumih in drugih skupnostih, v za\xc4\x8detnih sistemih, kot je MUD je zavzemal tudi obliko besedila. Je objekt, ki predstavlja utele\xc5\xa1enost uporabnika. Izraz\xc2\xa0\xc2\xbbavatar\xc2\xab\xc2\xa0se lahko prav tako nana\xc5\xa1a na osebo, povezano z ra\xc4\x8dunalni\xc5\xa1kim imenom ali uporabnikom interneta.\n_START_SECTION_\nIzvor\n_START_PARAGRAPH_\nV angle\xc5\xa1\xc4\x8dini beseda pomeni\xc2\xa0\xc2\xbbutele\xc5\xa1enost, telesna manifestacija\xc2\xab. V indijskem jeziku sanskrt beseda Avatara pomeni\xc2\xa0\xc2\xbbprerod boga\xc2\xab, oziroma\xc2\xa0\xc2\xbbinkarnacija\xc2\xab. Izraz je prvotno uporabljen v hindujskih besedilih. Na primer, Kri\xc5\xa1na je osmi avatar (inkarnacija) Vi\xc5\xa1nuja, katerega imajo mnogi Hindujci za boga. Desavatara so deset velikih inkarnacij Vi\xc5\xa1nuja.\n_START_SECTION_\nRa\xc4\x8dunalni\xc5\xa1ke igre\n_START_PARAGRAPH_\nKot ra\xc4\x8dunalni\xc5\xa1ka reprezentacija uporabnika, izvor izraza sega nazaj do leta 1985, ko je bil uporabljen, kot ime za igral\xc4\x8devo figuro v seriji ra\xc4\x8dunalni\xc5\xa1kih iger Ultima. Serija Ultima se je za\xc4\x8dela leta 1981, ampak \xc5\xa1ele v Ultimi IV (1985) se je pojavil izraz\xc2\xa0\xc2\xbbAvatar\xc2\xab. Postati\xc2\xa0\xc2\xbbAvatar\xc2\xab\xc2\xa0je bilj cilj Ultime IV. Kasnej\xc5\xa1e igre so razumele, da je bil igralec Avatar in je\xc2\xa0\xc2\xbbAvatar\xc2\xab\xc2\xa0v bistvu igral\xc4\x8deva vizualna podoba v igri. Podoba na ekranu je lahko popolnoma prirejena. Izraz\xc2\xa0\xc2\xbbAvatar\xc2\xab\xc2\xa0je bil kasneje uporabljen v igrah kot sta Shadowrun (1989) in ve\xc4\x8digralski igri Habitat (1987).\n_START_SECTION_\nNa internetnih forumih\n_START_PARAGRAPH_\nKljub \xc5\xa1iroki raz\xc5\xa1irjenosti avatarjev je neznano kateri internetni forumi so bili prvi, ki so jih uporabljali; Za\xc4\x8detni forumi niso privzeto uporabljali avatarjev, ampak so jih vklju\xc4\x8devali preko neuradnih dodatkov. Avatarji na internetnih forumih slu\xc5\xbeijo predstavljanju uporabnikov in personalizaciji njihovih prispevkov na forumu, lahko predstavljajo tudi razli\xc4\x8dne oblike osebnosti, prepri\xc4\x8danj, interesov ali tudi dru\xc5\xbebenih statusov na forumih._NEWLINE_Obi\xc4\x8dajen oblika avatarjev v ve\xc4\x8dini internetni forumov je majhna slika (96x96 ali 100x100 pikslov) v kvadratku, ki se pojavi zraven uporabnikovih prispevkov na forumu. Nekateri forumi dajejo uporabniku na izbiro seznam skupino avatarjev ali avtomatsko nalo\xc5\xbeijo avatar iz uporabnikove spletne strani. Spet drugi forumi dovljujejo uporabniku, da ustvari svoj avatar ali ga prenese od drugod. Nekateri avatarji so tudi animacija in vsebujejo dolo\xc4\x8deno sekvenco ve\xc4\x8d slik, ki se ponavljajo. \xc5\xa0tevilo in tudi \xc4\x8das predvajnja tak\xc5\xa1nih slik v animiranih avatarijih je zelo razli\xc4\x8den._NEWLINE_Obstajajo tudi malo druga\xc4\x8dni sistemi avatarjev, kot so Gaia Online, WeeWorld ali Meez, kjer so avatarji dinami\xc4\x8dna animirana prezentacija uporabnika v obliki \xc4\x8dloveka ali drugih \xc5\xbeivali oziroma stvorov, ki jo lahko uporabnik popolnoma priredi svojim \xc5\xbeeljam. Avatrji iz forumov so bili tudi testirani v reklamne namene.\n_START_SECTION_\nV Internetnih klepetelanicah\n_START_PARAGRAPH_\nSlikovni GIF avatarji so bili najprej predstavljeni v programih kot je Virtual Places v letu 1994 z VOIP (zvok preko ip) mo\xc5\xbenostjo, ki pa je bila kasneje opu\xc5\xa1\xc4\x8dena zaradi pramajhne pasovne \xc5\xa1irine._NEWLINE_V letu 1995 se je pojavil program Keep Talking, s katerim je podjetje UNET2 prvo uvedlo sistem avatarjev v njihovo internetno klepetalnico._NEWLINE_Prav tako leta 1995 je Cybertown prvo predstavilo 3D (tridimenzionalne) avatarje v internetni klepetalnici._NEWLINE_Leta 1996 sta iz\xc5\xa1la Microsoft Comic Chat in IRC, ki sta uporabljala risane avatarje za klepetanje.\n_START_SECTION_\nV programih takjo\xc5\xa1njega sporo\xc4\x8danja\n_START_PARAGRAPH_\nAOL Insant Messenger (AIM) je bil prvi popularen program, ki je uporabljal avatarje po vzoru ra\xc4\x8dunalni\xc5\xa1kih iger. Uporabniki AIM pogosto naslavljajo avatarje s prijatelskimi ikonami. Danes ve\xc4\x8dina programov za takoj\xc5\xa1nje sporo\xc4\x8danje podpira uporabo avatarjev, med njimi so Windows Live messenger, Yahoo! Messenger in programi, ki uporabljajo XMPP (Jabber) protokol Gooogle Talk, Lj Talk in Gizmo Project._NEWLINE_Avatarji v programih za takoj\xc5\xa1nje sporo\xc4\x8danje so obi\xc4\x8dajno zelo majhni. AIM ikone imajo 48x48 pikslov, ampak se na internetu najdejo tudi ikone velikosti od 50x50 do 100x100 pikslov. Ve\xc4\x8dina teh slikovnih avatarjev se najde na intenetnih straneh in popularnih e \xe2\x80\x93 skupin npr. Yahoo! Groups._NEWLINE_Najnovej\xc5\xa1a uporaba avatarjev v programih takoj\xc5\xa1njega sporo\xc4\x8danja je predvsem v obliki dinami\xc4\x8dnih avatarjev. Uporabnik si izbere avatar, ki ga predstavlja med klepetanjem in z uporabo zaznavanja teksta in pretvorbe v govor, omogo\xc4\x8da avatarju, da bere tekst v oknu za klepetanje. Tak\xc5\xa1ni avatarji se uporabljajo tudi za video klice, kot to omogo\xc4\x8da npr. Skype, ki omogo\xc4\x8da uporabo teh avatarjev v video klicu namesto \xc5\xbeive slike z uporabo kamere._NEWLINE_AIM prijateljske ikone so bile, v eksperimentalni obliki, uporabljene tudi s strani marketin\xc5\xa1kih podjetji.\n_START_SECTION_\nV blogih\n_START_PARAGRAPH_\nKljub temu, da so komentarji v blogih zelo podobni internetnim forumom, ni enostavne uporabe avatarjev v blogih. Ena izmed re\xc5\xa1itev je povezava do datoteke s sliko, ki jo nadzira uporabnik. Druga re\xc5\xa1itev je uporaba storitev, kot je Gravtar, ki razbere avtar iz uporabnikovega elektrosnkega naslova.\n_START_SECTION_\nV umetni intelegenci\n_START_PARAGRAPH_\nAvatarje v organizacijah uporabljajo tudi za komunikacijo in interakcijo s strankami. Tak\xc5\xa1ni avatarji so poznani kot\xc2\xa0\xc2\xbbboti\xc2\xab\xc2\xa0z uporabo Natural Language Processing. Bolj znan primer botov je Ike - jina Anna, ki vodi in nudi pomo\xc4\x8d uporabnikom na njihovih spletnih straneh. Tak\xc5\xa1ni Avatarji lahko uporabljajo tudi tehnologijo Digital conversation, ki je malo kompleksnej\xc5\xa1a od Natural Language Processing in ponuja uporabniku mo\xc5\xbenosti uporabe in to\xc4\x8dno dolo\xc4\x8dene poti do rezultata. Poznani so kot Structured Language Processin ali SLP Avatarji._NEWLINE_Obe vrsti avatarjev prina\xc5\xa1ajo ni\xc5\xbeje stro\xc5\xa1ke in uspe\xc5\xa1no nagovarjanje strank.\n_START_SECTION_\nV igrah\n_START_PARAGRAPH_\nAvatarji v videoigrah so klju\xc4\x8den prikaz igral\xc4\x8deve fizi\xc4\x8dne predstavitve v svetu iger. V ve\xc4\x8dini iger je podoba avatarja stalna, medtem ko druge ponujajo obi\xc4\x8dajno podobo oziroma predlogo in potem dovoljujejo prilagajanje podobe ali fizi\xc4\x8dnih lastnosti po okusu igralca. Npr. Carla Johnsona, avatarja igre Grand Theft Auto: San Andreas lahko obla\xc4\x8dimo v razli\xc4\x8dne obleke, lahko ga tetoviramo in stri\xc5\xbeemo, glede na na\xc5\xa1a dejanja v igri se spreminjajo tudi njegove telesne proporcije. Poleg telesnega izgleda avatarja se iz dialogov v igrah in vmesnih sekvenc imajo razberejo tudi osebnostne lastnosti avatarja v igri. Dober primer je stereotipi\xc4\x8den akcijski heroj igre Duke Nukem 3D. Drugi avatarji v igrah, kot je npr. Gordon Freeman v Half-Life so bolj skriti in brezosebni (Gorodon Freeman npr. sploh ne govori in ne vidimo njegove podobe). Masivne ve\xc4\x8digralske igre igranja vlog (MMORPG) vsebujejo najrazli\xc4\x8dnej\xc5\xa1e in najrazvitej\xc5\xa1e avatarje. Stopnja prilagajanja avatarjev se razlikuje od igre do igre; npr. v igri EVE Online igralec s pomo\xc4\x8djo posebnega programa, ki ureja obrazno mimiko, frizuro, barvo ko\xc5\xbee itd., sam izdela popolnoma prilagodljiv portret. Ampak ti portreti se obi\xc4\x8dajno pojavljajo samo v klepetalnicah znotraj igre in v prikazu stati\xc4\x8dnih podatkov o igralcih. Obi\xc4\x8dajno se vsi igralci nahajajo v gigantski vesoljski ladji brez podatkov o pilotu. Alternativo ponuja City of Heroes enega izmed najbolj naprednih in podrobnih ustvarjalnic avatarjev. Dovoljuje stvaritev avatarjev od oblik tradicionalnih superherojev, do nezemljanov, vitezov, po\xc5\xa1asti, robotov itd.'